Linsey Dawn McKenzie

She craishteyder drualtagh, aghteyr pornograafagh, as persoonid çhellveeish Sostynagh ee **Linsey Dawn McKenzie** (ruggit er 7 Luanistyn 1978). Ren ee e toshiaght chraishtee gyn baare-eaddeeyn 'sy phabyr naight baghtagh *[[Sunday Sport]]* ayns 1994 tra v'ee 16 bleeaney d'eash. Ta enney mie urree son e keeaghyn mooarey, as hie ee er oaie ve ry-akin ayns reayn mooar d'earishlioaryn aasit, ynnydyn-eggey, meanyn scaalheanee, as feeshanyn, goaill stiagh y phornograafaght chreoi lurg 2000.

T'ee er ny gheddyn myn-staydys ard-ghooagh 'sy Reeriaght Unnaneysit raad t'ee er ny ve ry-akin er claareeyn çhellveeish cadjin, lheid as *[[They Think It's All Over (straih hellveeish)|They Think It's All Over]]*, *[[I'm Famous and Frightened!]]*, *[[The Weakest Link]]*, as *[[Four Weddings|Celebrity Four Weddings]]*. T'ee er ny ve ry-akin ayns scannaneyn feanishagh bentyn rish bea craishteyderyn drualtagh, as v'ee ry-akin sc scannane *Arthur's Amazing Things* (2002) liorish Martin Gooch.

## Seihll leah
Va McKensie ruggit ayns Brent, Middlesex as v'ee troggit ayns Wallington, Surrey. T'ee ny screeblagh mastey troor dy chloan. Ren e paarantyn, Tony as Lesley McKenzie, scarrey voish y vheilley ayns 1987.

## Coorse bea
Ayns 1994 leah, tra va McKenzie 15 bleeaney d'eash, chur ee fotografyn drualtagh sampleyragh dys jantyssyn craishtee ynnydagh. Hoshee e coorse craishtee liorish craishtey drualtagh as obbyr chullee snaue, as v'eh yn dean eck craishtey gyn baare-eaddeeyn y yannoo tra ren ee roshtyn 16 bleeaney d'eash ny s'anmey 'sy vlein cheddin. Ec y traa shen, fo Slattys cour Coadey Paitçhyn, 1978, v'eh lowit 'sy leigh ec paitçhyn 16 bleeaney d'eash craishtey gyn baare-eaddeeyn ayns Sostyn as Bretyn; va'n bun-eash leighoil yrjit dys 18 rere Slattys ny Loghtyn Comyssagh, 2003.

As McKenzie geddyn ny s'niessey roish e 16oo laa ruggyree, dooyrt yn pabyr naight baghtagh *[[Sunday Sport]]* dy row anaase oc cooish veanyn y yannoo ass e toshiaght craishtee gyn baare-eaddeeyn. Car ny meeghyn Mean Souree as Jerrey Souree 1994, hoilshee eh magh fotografyn jeh McKenzie, co-earroo ny laaghyn derrey v'eh lowit 'sy leigh ee y haishbyney gyn baare-eaddeeyn.

Erreish j'ee roshtyn 16 bleeantyn d'eash, hie McKenzie er oaie craishtey gyn baare-eaddeeyn son y *[[Daily Sport]]* as y *Sunday Sport.* Ghow ee ayrn chammah er Page 3 ayns ny pabyryn naight baghtagh *[[The Sun (Reeriaght Unnaneysit)|The Sun]]* as *[[Daily Star (Reeriaght Unnaneysit)|The Daily Star]]*; hass ee gyn baare-eaddeeyn ayns earishlioaryn fir lheid as *[[Loaded (earishlioar)|Loaded]]*; as hass ee slane gyn eaddeeyn ayns earishlioaryn Goaldagh lheid as *[[Mayfair (earishlioar)|Mayfair]]*&thinsp; as *[[Men Only]]*; as chloie ee ayns feeshanyn boggey eigsoylagh.

Er 29 Jerrey Souree 1995, beggan roish e 17oo laa ruggyree, ren McKenzie roie rooisht ec cloie criggad eddyr Sostyn as ny h-Injyn Heear ec Old Trafford. As ee ceau thong as braagyn spoyrt, roie ee magh er yn 'aaie marish ny focklyn "Only Teasing" va screeuit er ny keeaghyn eck.

Erreish da McKenzie roshtyn 18 bleeaney d'eash ayns 1996, hoshee e coorse craishtee ayns America Hwoaie 'syn earishlioar *[[Score (earishlioar)|Score]]*, ren kelloorey yn chooish lesh taishbynys McKenzie myr caillin coodee ayns cur magh Vee ny Nollick 1996.

Ayns ny 1990yn jeianagh, va McKenzie ry-akin dy mennick er ny bollee hellveeish da deiney aasit L!VE TV as Television X. V'ee ry-akin dy mennick ayns earishlioaryn, JABEyn, ynnydyn-eggey, as ny meanyn scaalheanee derrey 2004 jeianagh tra ghow ee aash voish y chraishtey son paitçhey y ruggal as obbraid leoddaghey keeaghyn y yannoo.

Hie yn beashnys *Temptress: The Linsey Dawn McKenzie Story* er ny hoilshey magh ayns 2015.

## Taishbynyssyn

Va McKenzie ry-akin er y çhellveeish chadjin ayns claareeyn lheid as y claare keishtaghyn spoyrt *[[They Think It's All Over (straih hellveeish)|They Think It's All Over]]*, ny claareeyn çhellveeish rieughagh *[[I'm Famous and Frightened!]]* as *[[The Salon (straih hellveeish)|The Salon]]*, as y claare sheanse *.* Ayns ny Steatyn Unnaneysit, ghow ee ayrn ayns *[[The Howard Stern Show]]* ayns Jerrey Geuree 2003. Er 8 Mean Fouyir 2007, ghow ee ayrn ayns lhieggan giastyllagh jeh'n chlaare keishtaghyn *[[The Weakest Link]]*, raad va dagh streeuder ny chraishteyder drualtagh va sooree lesh, ny poost rish, bluckaneyryn. Ayns Mee ny Nollick 2010, ghow ee ayrn marish e fer sheshee Mark Williams er episode jeh *[[Four Weddings|Celebrity Four Weddings]]* liorish Living TV. Ghow yn ben-aghteyr Tina Malone, y co-streeuder Spencer Smith voish *[[Big Brother (claare çhellveeish)|Big Brother]]*, y fer-obbee Paul Daniels as e ven heshee Debbie McGee, ayrnyn 'syn episode shen chammah.

Chammah's shen, ta McKenzie er ny ghoaill ayrn ayns daa scannane feanishagh bentyn rish seihllyn craishteyderyn drualtagh, *The Curse of Page 3*&thinsp; and *Girls Behaving Badly.* Chloie ee yn karacteyr Beryl Fforbes-Juggs 'sy scannane *Arthur's Amazing Things* (2002) liorish Martin Gooch.

## Imraaghyn

## Kianglaghyn magh

* 
*